celluloseflis
Store norske leksikon,Teknologi og industri,Industri,Trelast og treforedling,Papirindustri
Celluloseflis er råstoff for celluloseindustrien som leveres fra sagbrukene. Celluloseflis kan fremstilles på to måter: ved at
biproduktene bakhun og avkapp hugges til flis i passende størrelse i en spesiell skivehugger, ideell flisstørrelse er 20×20×5 mm, eller en blokningsmaskin sponer opp den ytre del av tømmerstokken direkte til flis. Bakhunflisen er litt grovere enn blokningsflisen og gir noe høyere fast masse per m³ flis. Omtrent 30–40 % av skurtømmervolumet blir bakhun og avkapp, og rundt 90 % av denne mengden, totalt cirka én million m³, går videre til celluloseindustrien som flis. Dette utgjør omtrent 20 % av denne industriens totale råstoffbehov (2014). Les mer i Store norske leksikon cellulose